**ILTAKOULU RY PÖYTÄKIRJA**

**HALLITUKSEN KOKOUS 9/2014**

**Paikka: Päätalo LSA05**

**Aika: torstai 28.8. klo 9.00**

**Paikalla:**

Sanni Lehtinen, puheenjohtaja

Milja Suihko, sihteeri

Anni Kurunsaari

Selena Hietikko

Tanja Honkonen

Sanna Kotiranta

Harri Toikkanen *(poistui klo 11:09)*

Jutta Laiho

Susanne Kuha

1. **Kokouksen avaaminen**

Avataan kokous ajassa 9:17.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan pöytäkirjantarkistajiksi Sanna Kotiranta sekä Anni Kurunsaari.

1. **Kokouksen esityslistan hyväksyminen**

Lisätään kohdaksi *13) Kehitysyhteistyö* ja kohdaksi *14) Hämeenkadun appron lipputilaus*. Lisätään kohtaan *16. Tulevat tapahtumat* alakohdaksi *b) Iltakoulu<3 exchange students* ja *q) muut tulevat tapahtumat.* Hyväksytään kokouksen esityslista.

1. **Ilmoitusasiat ja posti**

Liikuntavastaava Anna Veirto on informoinut, että Iltakoulun liikuntavuoroja tulee tänä lukuvuotena olemaan maanantaisin, tiistaisin ja torstaisin. Liikuntavuorot tulevat pitämään sisällään sähly- sekä futsalvuoroja eri ainejärjestöjen kanssa. Postissa on saapunut Johtajuussymposiumin lehtinen sekä Ulkopolitiikka lehtiä fukseille. Harri Toikkanen ilmoittaa, että kansainvälisyys- tori alkaa klo 12 alakuppilan aulassa.

1. **Talous**
	1. **taloustilanne**

Taloustilanne on hyvä, mutta tuloja tulee tehostaa suuren haalarimerkkitilauksen vuoksi. Jäsenmaksuja on tullut uusilta opiskelijoilta 10 kappaletta. Käydään taloustilannetta ja tulojen ja menojen tasapainoa läpi Anni Kurunsaaren laatiman arvion avulla.

* 1. **laskut ja korvaukset**

Kaikki valmennuskurssin jäsen- ja materiaalimaksut on maksettu. Taloudenhoitaja Anni Kurunsaari on listannut laskut ja kulukorvaukset seuraavasti:

Sähköisesti hyväksytyt ja maksetut laskut sekä kulukorvaukset:

*Laskut:*

Ifolor OY, Challende accepted -tapahtuman kuvakollaasit, 8,66e

Juhla- ja pitopalvelu Kristalli, Messukylän siivous, 60e

Juvenes, vappusitsien ruuat, 136,25e,

Intrum Justitia oy, Valmennuskurssin tilavuokra, 469,52e

*Kulukorvaukset:*

Selena Hietikko, askartelutarvikkeita Sinooperista, 8,75e

Hyväksyttävät laskut ja kulukorvaukset:

*Maksetut laskut:*

Suomen Yliopistopaino oy/Juvenes Print, fuksianti 128,48e

*Laskut:*

Cortex, lavatanssibileiden voitonjako, 50,06e

Tampereen yliopiston sosiaalityön opiskelijat, SOS ry, lavatanssibileiden voitonjako, 50,06e

Verohallinto, Jäännösvero verovuosi 2013, 680,70e

Kangasmerkit.com Suomi, Haalarimerkit, 800,42e

Verohallinto, Ennakonpidätys palkoista ja eläkkeistä toukokuu 2014 ja Työnantajan sosiaaliturvamaksu toukokuu 2014, 174,49e

*Kulukorvaukset:*

Kaisu Karvonen, tutor –haalarimerkin palautus, 2e

Susanne Kuha, snapsilasit, 7,50 e

Sanni Lehtinen, ulkosuhdemenot, 56,9 e

Hyväksytään laskut ja kulukorvaukset.

1. **Koulutuspolitiikka**

Jutta Laiho ilmoittaa, että opetusneuvostoon haetaan neljää opiskelijajäsentä kahdeksi lukuvuodeksi. Sanni Lehtinen on vieraillut Johtamiskorkeakoulun opsu-ohjausryhmässä, missä on ollut keskustelua Johtamiskorkeakoulun yhteisistä teemamoduuleista sekä niiden kehittämisestä.

Sanni Lehtinen kertoo, että vaikka maisterivaiheenhaku ei sujunut täysin ongelmitta, tilanne on nyt hyvä. Opintosuuntiin hakevat opiskelijat jakautuivat suunnilleen tasan molempiin opintosuuntiin. Harjoittelupankkiin on tullut viisi vastausta, Jutta Laiho muistuttaa harjoittelusta palanneita harjoittelupankista.

1. **Tutorointi**

Tutor-vastaava Susanne Kuha kertoo tutoroinnin vaiheista. Opiskelun aloittaa 53 uutta opiskelijaa muutaman peruuttaneen vuoksi. Fuksianti tehtiin ja painettiin aikataulussa. Facebook- ryhmä luotiin hyvissä ajoin uusia opiskelijoita varten. Tutor-ryhmiä jouduttiin hiukan muuttamaan peruuntumisien vuoksi, mutta ryhmät ovat nyt määrällisesti tasoitettu. Fuksikyselyyn vastasi noin 60 prosenttia opiskelijoista, ja opiskelijoiden fuksikyselyt lähetettiin eteenpäin opiskelijoiden omille tutoreille. Tapahtumat ovat muotoutuneet hyvin, mutta vielä suurpiirteisesti. Susanne Kuha painottaa mainonnan tärkeyttä etenkin Amazing Race- tapahtumassa. TIPSY- ainejärjestö haluaa osallistua Amazing Race- tapahtumaan noin 10 henkilöllä ja pitää oman rastin.

Maanantaina 1.9. aamulle on ilmennyt useita aikataulupäällekkäisyyksiä, mutta Susanne Kuha ja maisterivaiheen opiskelijoiden tutorvastaava Marjuska Pennanen selvittävät asiaa. Huomenna noin kello 11 alkaen tutorit lounastavat uusien opiskelijoiden kanssa, ohjaavat kampuskierroksen ja käyvät ainejärjestötilassa sovittamassa haalareita. Harri Toikkanen kertoo kv- tutoroinnista: Facebook- ryhmään on pyritty liittämään kaikki vaihto-opiskelijat ja netissä toimiva viestiketju on osoittautunut hyväksi kanavaksi informoinnin lisäämiseen ja väärinkäsitysten välttämiseen.

1. **Haalarit**

Uusien opiskelijoiden kautta ei ole vielä saatu yhtään haalarisponsorointia, tällä hetkellä sponsoreita on 4 kappaletta. Helka Hirvonen on saanut edullisimman haalaritarjouksen silkkipaino Tamfoliolta hintaan 35 euroa / haalari. Haalarisovitus tehdään perjantaina ainejärjestötilassa tutoreiden johdolla. Harri Toikkanen kertoo, että on saanut yhteydenottoja vaihto-opiskelijoilta, jotka olisivat kiinnostuneita hankkimaan Politiikan tutkimuksen haalarin. Päätetään, että vaihto-opiskelijat saavat tilata haalarin. Toikkanen on yhteydessä vaihto-opiskelijoihin ja organisoi haalarien sovituksen samoille päiville kun se on uusilla opiskelijoilla.

1. **Työelämä**

Kesän aikana *Iltakoulun alumnit* -Facebook sivulle ja alumnipankkiin on tullut uusia nimiä. Sanni Lehtinen kertoo, että kesän alussa suunniteltu SYY:n kanssa järjestettävä CV- paja toteutetaan 7.10. klo 14- 17 Päätalon salissa A3. Ohjelmassa on ensin alumnin puheenvuoro ja kahvitauon jälkeen varsinainen CV-paja. Tapahtumaan odotetaan hyvällä mainostuksella 50 henkilöä. Tiedustellaan SYY:ltä mahdollista kouluttajaa hyvän CV:n tekemiseen. Päätetään keskustelun jälkeen hakea avustusta työelämäaiheiseen tapahtumaan Yhteiskunta- alan korkeakoulutetuilta.

1. **Haalarimerkit**

Haalarimerkit tulivat postin kautta. Haalarimerkkien tarjous käsiteltiin ilman arvonlisäveroa ja veron kanssa haalarimerkit maksavat 800,42e euroa. Päätetään mainostaa haalarimerkkejä Iltakoulun nettisivuilla.

1. **Ulkomaan excursio**

Vierailumahdollisuuksia on kyselty Puolustusministeriöstä ja suurlähetystöstä Tallinasta. Käsitellään excursiota laajemmin kun työryhmän järjestämä aikataulu ja vierailukohteet ovat selvinneet.

1. **Kehitysyhteistyö**

Harri Toikkanen on ollut yhteydessä Pamojaan toimimattomasta tilinumerosta, minkä vuoksi kehitysyhteistyön summaa ei ole vielä pystytty maksamaan. Sopimus Pamojan kanssa pätee tästä huolimatta, maksetaan summa välittömästi sen ollessa mahdollista.

1. **Hämeenkadun appron lipputilaus**

Lippujen tilauspäivämäärä on ensi viikolla. Kaikki viime vuonna tilatut 60 lippua menivät tunnin sisällä myynnin aloittamisesta. Päätetään, että ainejärjestö-tilasta saa ostaa yhden lipun henkilöä kohden kuten viime vuonna. Liput myydään muutama päivä ennen tapahtumaa. Päätetään viralliseksi jatkopaikaksi Pakkahuone neljästä vaihtoehdosta, mihin tilataan 60 lippua.

*Harri Toikkanen poistui ajassa 11:09.*

1. **Menneet tapahtumat**
	1. **Iltakoulu <3 valmennuskurssilaiset 15.5.**

Iltakoulu tapasi valmennuskurssilaisia Kustaa III:ssa, osallistujia oli 42. Tapahtuma sujui hyvin.

* 1. **Epävirallinen hengailuilta 27.8.**

Fuksiopiskelijoita oli runsaasti Miamissa, osallistujia oli yli 50. Ilta sujui hyvin. Harkitaan tapahtuman paikan vaihtoa tulevaisuudessa tila-ongelmien vuoksi.

* 1. **Muut menneet tapahtumat**

Ei muita menneitä tapahtumia.

1. **Tulevat tapahtumat**
	1. **Fuksisauna 28.8.**

Pidetään tänään Media 54 saunalla kello 19 alkaen kello 00 saakka. Kello 19 saunalla on ainoastaan uudet opiskelijat sekä tutorit, mutta klo 21 jälkeen muu Iltakoulu on tervetullut osallistumaan tapahtumaan. Yhteinen lähtö Media 54 saunalle järjestetään keskustorin suihkulähteeltä klo 18:45 halukkaille uusille opiskelijoille. Ohjelmassa saunalla on sananselityspeli Alias poliittisilla termeillä sekä esittelyleikki. Tapahtumavastaavat Sanna Kotiranta ja Selena Hietikko ostavat tapahtumaan pientä purtavaa.

* 1. **Iltakoulu<3 exchange students**

Huomenna klo 18 alkaen Passionissa. Tarkoitus on saada vaihto-opiskelijoita tutustumaan toisiinsa sekä paikallisiin opiskelijoihin.

* 1. **Kaupunkikierros 1.9.**

Tapahtuman vetäjinä toimivat Henri Kiiskilä ja Mikko Kallio. Ajan rajallisuuden vuoksi kierros on hiukan lyhempi kuin viime vuonna.

* 1. **Poliittisen musiikin ilta 1.9.**

Tapahtuma pidetään TOAS Ilmarissa. Tapahtuman ovet avataan kello 18 alkaen ja ohjelma alkaa klo 19. Ohjelman ohjaajina toimivat Sakari Ilkka, Salla Pätilä sekä Harri Toikkanen.

* 1. **Yliopiston avajaiset 2.9.**

Iltakoulu pitää omaa ständiä Yliopiston avajaisissa Päätalon ala-aulassa. Ständin tulee olla valmiina klo 11. Hallitus päivystää ständillä klo 13 alkaen noin kello 15 saakka. Sähkön saatavuudesta ei ole vielä tietoa. Sanni Lehtinen ja Jutta Laiho aloittavat pisteen pystyttämisen klo 9.

* 1. **Johtajuussymposium 3.9.**

Tapahtumaan tulee passi, johon saa kerätä tarroja ainejärjestöjen pisteiltä sekä teltalta. Kuutta tarraa vastaan saa haalarimerkin sekä lipun jatkopaikalle. Iltakoulun ensimmäinen debatti alkaa klo 10:45.

* 1. **Amazing Race 4.9.**

Lähtö on klo 17 amfiteatterilta. Tapahtumassa on useita nopeutta vaativia tehtäviä ympäri Tampereen keskustaa. Tarkastellaan yhteistyötä Juju-juoman markkinointifirman mainostuspisteen kanssa. Rasteja on yhteensä 13. Ennakkoilmoittautuminen on samana päivänä. Tapahtumaan kerätään kahden euron osallistumismaksu opiskelijaa kohden.

* 1. **Pispalakierros 8.9.**

Kierroksen vetää Jasmin Assulin, lähtö on Pääkirjasto Metsolta.

* 1. **Fuksibileet ja etkot 9.9.**

Sisäänpääsymaksua ei oteta, sillä Dorikseen pääsee ilmaiseksi opiskelijakortilla tiistaisin. Etkoilla Bar K:ssa ohjelmassa bubivisa sekä speed-dating.

* 1. **Tamyn kaupunkisuunnistus 10.9.**

Susanne Kuha hoitaa ilmoittautumisen suunnistukseen.

* 1. **Kollektiivinen köllintä 11.9.**

Ohjelma on vapaamuotoista yhdessäoloa Sorsapuistossa.

* 1. **Viimeinen kesäilta 15.9.**

Ohjelmassa pihapelejä ja siirtyminen Tamkon saunalle klo 19 alkaen.

* 1. **Challenge accepted 16.9.**

Tapahtuma on samantyylinen kun aikaisemmin järjestetty Challenge accepted. Tarkoitus on suorittaa erilaisia haasteita joukkueittain ja kerätä siitä kuva-aineistoa todisteeksi tehtävien suorituksesta.

* 1. **Sitsiharkat 17.9.**

Järjestetään Domuksella. Harjoituksissa päätetään myydä laulukirjoja. Sitsiharkkojen vetäjinä ovat Risto Niemikari ja Salla Pätilä.

* 1. **Fuksisitsit 18.9.**

Messukylän tila on varattu tapahtumaa varten. Teemana alustavasti suunnitteilla smart casual.

* 1. **Bussirundi 23.9.**

Bussirundi suuntaa tänä vuonna itä-Tampereelle, reitillä tulee olemaan 5- 6 kuppilaa. Tapahtumaa varten on varattu kaksi kappaletta 48 henkilön bussia kuudeksi tunniksi klo 15- 21. Toinen busseista on peruttavissa kahden arkipäivän varoitusajalla, jos ilmoittautumisia kahteen bussiin ei tule riittävästi. TOAS Ilmarin varaus jatkoille vahvistuu viikolla 36. Ilmoittautuminen bussirundille alkaa 19.9. samalla kaikille opiskelijoille.

* 1. **Muut tulevat tapahtumat**

TIPSY on tiedustellut yhteisen tapahtuman mahdollisuutta opinnäytetöiden esittelyssä. Päätetään keskustella yhteistyöstä TIPSY:n kanssa. Anna-Liisa Liski laittoi pyynnön maisterivaiheen opiskelijoille suunnatusta matalan osallistumiskynnyksen tapahtumasta. Päätetään järjestää tapahtuma alustavasti lokakuussa. Opintoaineinfoa siirretään viikolta 39 eteenpäin viikolle 43.

1. **Muut esille tulevat asiat**

Susanne Kuha muistuttaa ainejärjestötilan päivystysvuorojen varauksista. Uusia vapaaehtoisia ainejärjestötilassa päivystämiseen haetaan kolme kappaletta.

1. **Seuraavan kokouksen ajankohta**

Seuraava kokous pidetään viikolla 38.

1. **Kokouksen päättäminen**

Päätetään kokous ajassa 12:06.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanni Lehtinen, puheenjohtaja Milja Suihko, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanna Kotiranta, pöytäkirjantarkastaja Anni Kurunsaari, pöytäkirjantarkastaja